**PÁLYÁZATI FELHÍVÁS**

**Budapest Főváros VII. kerület Erzsébetváros Önkormányzata** (1073 Bp. Erzsébet körút 6.) megbízásából az **ERVA** **Erzsébetvárosi Önkormányzati Vagyonkezelő Nonprofit Zrt**. (1071 Bp. Damjanich u. 12.) (a továbbiakban: „kiíró”) a Képviselő-testület 136/2015.(III.25.), valamint a PKB ……… számú határozataiban meghatározott feltételek mellett nyilvános **pályázatot hirdet (továbbiakban: hirdetmény)** az alábbi üres, önkormányzati tulajdonban lévő épületingatlan értékesítésére:

**Budapest, VII. kerület Dohány u. 31.**

**Helyrajzi száma: Budapest VII. kerület belterület 34544/1**

**Egyéb adatok: 1054 m2 alapterületű „kivett lakóház, udvar” megnevezésű ingatlan**

**Irányár: 285.500.000.- Ft, azaz kettőszáznyolcvanötmillió-ötszázezer forint, azzal a kitétellel, hogy**

**az ajánlattevő által megajánlott vételár az irányárnál legfeljebb 10 %-kal, azaz tíz százalékkal lehet alacsonyabb.**

**A Kiíró tájékoztatásul közli, hogy az ingatlan értékesítése ÁFA-mentes jogügylet.**

**A Kiíró tájékoztatásul közli, hogy a Képviselő-testület 136/2015.(III.25.) számú határozata alapján a pályázat elbírálásának lényeges szempontja az ajánlati áron túl, a pályázó által a tárgyi ingatlanon megvalósítani kívánt funkció és a megvalósítás (rekonstrukció vagy beépítés) vállalt határideje.**

**Az ingatlan megtekintésének ideje: 2015. ……-án ... órától ...... óráig és**

**2015. …….-án .....órától ..........óráig**

Az ERVA Nonprofit Zrt. az ingatlan megtekintését a fent megjelölt időpontokon túl előre – kellő időben, a tervezett megtekintés napja előtt legalább 1 munkanappal - jelzetten is biztosítja.

A pályázati eljárás résztvevője lehet:

* magyar állampolgár, illetve az a külföldi állampolgár, aki a rá vonatkozó jogszabályokban[[1]](#footnote-1) foglaltaknak megfelel, az ott meghatározott feltételeket teljesítette, a szükséges nyilatkozatokat és engedélyeket legkésőbb a regisztrációnál átadta, továbbá a cégbíróságnál már bejegyzett gazdasági társaság, egyéni vállalkozói igazolvánnyal rendelkező természetes személy, valamint minden gazdálkodó szervezet és olyan jogalany, akinek részvételét, ill. ingatlanszerzési jogosultságát jogszabály nem zárja ki, és

aki/amely

* a hirdetményben szereplő vagyontárgy vásárlására megjelölt határidőn belül a nyilvános pályázati eljárásban részt vesz, és
* az ajánlattételi határidő lejártáig a hirdetményben meghatározott részvételi feltételeket teljesíti, és
* nem természetes személy pályázó esetén a nemzeti vagyonról szóló 2011. évi CXCVI. törvény szerinti átlátható szervezetnek minősül.

A pályázati eljárásban ajánlattevőként nem vehet részt Bp. Főv. VII. ker. Erzsébetváros Önkormányzata tisztségviselője és az ERVA Nonprofit Zrt. alkalmazottja.

A pályázati eljárás nyelve: magyar.

A pályázatra történő **jelentkezés (ajánlattétel) határideje**:

**2015………. napján ......órától 2015. ..........napján ………óráig**

**Helye: ERVA Erzsébetvárosi Önkormányzati Vagyonkezelő Nonprofit Zrt.** székhelycímén, azaz 1071 Budapest, Damjanich u. 12. **földszint 2. szoba** – az átvétel pontos időpontját feltüntető átvételi igazolás ellenében - kell benyújtani.

A jelentkezéshez (ajánlattételhez) az alábbi okiratok határidőben – átvételi igazolás ellenében - történő benyújtása szükséges:

* **kitöltött és aláírt** **JELENTKEZÉSI LAP (eredeti példány)**,
* **ajánlati** **biztosíték befizetéséről szóló igazolás**,
* **lezárt borítékba helyezett kitöltött és aláírt** **AJÁNLATI LAP (a borítékra csak annak az ingatlannak a címét kell ráírni, melyre az ajánlat vonatkozik).**

**Az Ajánlati Lapon kell feltüntetni az ajánlati árat forint pénznemben, a megvalósítandó funkciót és a megvalósítás (rekonstrukció vagy beépítés) vállalt határidejét.**

* **NYILATKOZAT érvényes adószámról (nem természetes személyek esetén)**

Az ajánlattételhez szükséges okiratokat legalább 1 (egy) eredeti példányban kell benyújtani.

Kiíró a pályázatra való jelentkezés (ajánlattétel) feltételeként **AJÁNLATI BIZTOSÍTÉK**-ot köt ki az alábbiak szerint:

Az ajánlati biztosíték a megvásárolni kívánt ingatlan irányárának **10 %-a**, azaz **28.550.000,- Ft**, melyet a pályázatra történő jelentkezést megelőzően az **OTP 11784009-20600420 ERVA Nonprofit Zrt. Helyiség eladás** elkülönített számlaszámra kell befizetni, illetve átutalni az ajánlattételi határidő lejártáig, azzal, hogy legkésőbb a pályázat(ok) bontásának megkezdéséig (azaz **2015………napján .... óráig)** az ajánlati biztosíték összege a **fenti számlaszámon jóváírásra kerül.** (A befizetés illetve átutalás bármely bankfióknál történhet, belföldi postautalvány igénybevétele nem elfogadható.)

A Kiíró az ajánlatok tartalmát a pályázati ajánlatok bontásáig bizalmasan kezeli, tartalmukról – értelemszerűen ide értve a nem zárt borítékban benyújtottakat - felvilágosítást sem kívülállóknak, sem a pályázati résztvevőknek nem adhat.

Az ajánlati kötöttség a jelentkezési (ajánlattételi) határidő lejártát követő 50 (ötven) nap.

Az ajánlattevő pályázati ajánlatát a jelentkezési (ajánlattételi) határidő lejártáig módosíthatja, vagy visszavonhatja. A jelentkezési (ajánlattételi) határidő lejártát követően a benyújtott ajánlatok nem módosíthatók.

**Az ajánlatok (pályázatok) bontásának helye és ideje:**

A **pályázatok bontására** (ide értve a zárt borítékban benyújtott ajánlati lapokat) és a nem zárt borítékban beadottak ismertetésére **közjegyző jelenlétében** kerül sor.

**Helye: ERVA Erzsébetvárosi Önkormányzati Vagyonkezelő Nonprofit Zrt., székhelye: 1071 Budapest, Damjanich u. 12., I. emeleti tárgyalója**

**Ideje: 2015. ………napján ……óra**

A pályázat bontását követően a Kiíró – az ERVA NZrt. útján – elsődlegesen a pályázatok érvényességét vagy érvénytelenségét köteles megállapítani.

**Érvénytelen az ajánlat, ha:**

- olyan ajánlattevő nyújtotta be, amely (aki) nem jogosult részt venni a pályázati eljárásban;

- a pályázati felhívásban meghatározott ajánlattételi határidőn túl került benyújtásra a pályázat;

- az ajánlattevő a biztosítékot nem, vagy nem az előírtaknak megfelelően bocsátotta rendelkezésre, ideértve azt az esetet is, ha az átutalt biztosíték nem érkezett be határidőre a megadott számlaszámra;

- az ajánlattevő (nem természetes személyek esetén) nem csatolta arról szóló nyilatkozatát, hogy érvényes adószámmal rendelkezik, vagy valótlan tartalmú nyilatkozatot csatolt;

- az ajánlati árat (vételárat) nem egyértelműen határozza meg, vagy más ajánlatához köti, vagy az nem felel meg a pályázati felhívásban meghatározott feltételeknek.

Az eljárás további szakaszában nem vehet részt és nem lehet jelen az a pályázó, aki érvénytelen pályázati ajánlatot tett.

**Pályázat elbírálása:** A pályázati ajánlatokat a pályázati bontást követő soron következő ülésén, tervezetten 15 (tizenöt) naptári napon belül a Kiíró Erzsébetváros Önkormányzat Képviselő-testületének **Pénzügyi és Kerületfejlesztési Bizottsága** jogosult elbírálni.

**Lényeges bírálati szempontok: az ajánlott vételár, a pályázó(k) által megvalósítani kívánt funkció és a megvalósítás (rekonstrukció vagy beépítés) vállalt határideje. A Kiíró tájékoztatásul közli, hogy a funkció tekintetében városképi szempontokat vesz figyelembe, míg a megvalósítási határidő kapcsán a szakmailag indokolt és reális legrövidebb határidőt tekinti a legelőnyösebbnek.**

**A Kiíró tájékoztatásul közli, hogy a bírálatra jogosult Bizottság tulajdonosként eljárva az összességében, azaz valamennyi bírálati szempont egybevetése alapján a legelőnyösebb ajánlatot preferálja.**

Az érvénytelen pályázati ajánlatot tett pályázó részére az általa megfizetett ajánlati biztosíték összegének visszafizetéséről a Kiíró – az ERVA NZrt. útján - az érvénytelenség megállapítását követő legkésőbb 5 (öt) napon belül intézkedik a pályázó nyilatkozatában meghatározott módon.

A Kiíró – az ERVA NZrt. útján –a Pénzügyi és Kerületfejlesztési Bizottság határozatának meghozatalát követő legkésőbb 5 (öt) napon belül intézkedik az ajánlati biztosíték összegének visszafizetéséről a pályázó nyilatkozatában meghatározott módon azon pályázó részére, aki/amely nem került nyertesként megnevezésre.

A nyertes pályázó esetében a befizetett ajánlati biztosíték a vételárba beszámít.

Az adásvételi szerződést a pályázat nyertesének a **nyertes** **vételár igazolt befizetését követően az ajánlattételi határidő (2015. ..... hó ..... nap) lejártát követő 50 (ötven) napon belül kell megkötnie.**

Az adásvételi szerződés megkötésének feltétele a nyertes vételár hiánytalan megfizetése. Amennyiben a pályázat nyertese az ajánlati kötöttség ideje alatt (azaz az ajánlattételi határidő lejártát követő 50 napon belül) a nyertes vételárat nem fizeti meg, és az adásvételi szerződést nem köti meg, úgy elveszíti a szerződéskötésre vonatkozó jogát és az ajánlati biztosíték összegét bánatpénz jogcímén.

Ebben az esetben az ingatlan a másodikként legkedvezőbb érvényes ajánlatot tevő pályázó részére értékesíthető, ha az ajánlata a vételárat illetően 5%-nál, azaz öt százaléknál nagyobb mértékben nem marad alatta a nyertes ajánlatnak. Amennyiben nem kerül sor adásvételi szerződés megkötésére, úgy a konkrét ingatlanra vonatkozó pályázat eredménytelennek minősül.

A kiíró a pályázati eljárás eredményét a Polgármesteri Hivatal hirdetőtábláján is nyilvánosan közzéteszi.

Törvényi elővásárlási jog:

Kiíró nyilatkozza, hogy a nemzeti vagyonról szóló 2011. évi CXCVI. törvény 14. § (2) bekezdése és (4) bekezdése alapján a Magyar Államot törvényi elővásárlási jog illeti meg. Az állami vagyonról szóló 2007. évi CVI. törvény 66. § (2) bekezdése szerint a Magyar Államot megillető elővásárlási jog gyakorlására a Magyar Nemzeti Vagyonkezelő Zrt. jogosult. Kiíró vállalja, hogy az adásvételi szerződést, mint teljes körű vételi ajánlatot az adásvételi szerződés aláírását követő 3 munkanapon belül tértivevényes küldeményként az elővásárlásra jogosult részére megküldi vagy igazolható módon személyesen kézbesíti, azzal a felhívással, hogy a MNV Zrt. a Magyar Államot megillető elővásárlási jogot a szerződés kézhezvételét követő 35 napon belül jogosult gyakorolni.

Amennyiben az MNV Zrt. az elővásárlási jogot jogszerűen gyakorolja, úgy az adásvételi szerződés a kiíró Önkormányzat és a Magyar Állam között jön létre.

Amennyiben az MNV Zrt. az elővásárlási jog gyakorlására nyitva álló jogvesztő határidőn belül e jogról írásban kifejezetten lemond (nemleges nyilatkozat), vagy nem nyilatkozik (hallgatás), úgy az adásvételi szerződés az elővásárlásra jogosulttal szemben is hatályossá válik.

Az egyes állami tulajdonban lévő vagyontárgyak önkormányzatok tulajdonába adásáról szóló 1991. évi XXXIII. törvény 39. § (1) bekezdése szerint az ingatlan fekvése szerint illetékes önkormányzatot a közigazgatási területén lévő másik önkormányzat tulajdonában lévő ingatlanra elővásárlási jog illeti meg.

(2) A fővárost a kerület, a kerületet a főváros tulajdonában lévő ingatlan tekintetében elővásárlási jog illeti meg, amely az (1) bekezdésben meghatározott elővásárlási jogot megelőzi.

Amennyiben az MNV Zrt. a Magyar Államot illető elővásárlási jogot, vagy a Fővárosi Önkormányzat az elővásárlási jogát jogszerűen gyakorolja, és a vételi ajánlat szerinti ütemezésben az elővásárlásra jogosult a vételárat megfizeti, úgy kiíró a nyertes pályázó által a kiíró részére megfizetett vételárat köteles 10 (tíz) napon belül visszafizetni.

A pályázati eljárással kapcsolatban érdeklődni lehet, **és a pályázati felhívás 5.000,- Ft+ÁFA költségtérítés helyben történő megfizetése ellenében átvehető:**

ERVA NZrt. Helyiséggazdálkodási Csoport munkatársainál (1071 Bp. Damjanich u. 12. fsz. 2. telefon: 352-8655/129, és 140-es mellék) az alábbi időpontokban:

Hétfő – Csütörtök 8.00- 16.00 óra; Péntek 8.00 – 12.00 óra között.

**A pályázati felhívást a megjelölt költségtérítés ellenében megvásárlók a dokumentáció megvásárlásával tudomásul veszik, hogy a pályázaton történő részvételtől függetlenül, a pályázati felhívás visszaszolgáltatása esetén sem kerül a költségtérítés (a dokumentáció ellenértéke) visszafizetésre.**

Budapest, 2015. április 17.

Budapest Főváros VII. Kerület Erzsébetváros Önkormányzata

képv.: ERVA Nonprofit Zrt.

1. Lásd: Jelentkezési és kitöltési segédlet 12. pontja [↑](#footnote-ref-1)