**110/2015. (III.25.) számú Képviselő-testületi határozat:**

**- ERVA NZrt-vel vagyongazdálkodási feladatellátási szerződés megkötése -**

*(16 igen, 0 nem, 0 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. kerület Erzsébetváros Önkormányzata – a továbbiakban: Önkormányzat - az ERVA Nonprofit Zrt.-vel vagyongazdálkodási feladatellátási szerződés köt az alábbi lényeges feltételek szerint:

1. a szerződés tartama: 2015. május 1. napjától határozatlan időtartamra.
2. ERVA Nonprofit Zrt. által ellátandó feladatok:
3. Az Önkormányzat tulajdonát képező tulajdonú lakásokkal, nem lakás céljára szolgáló helyiségekkel és egyéb ingatlanokkal kapcsolatos tulajdonosi/bérbeadói kötelezettségek teljesítése, amennyiben ezeket a feladatokat a lakás, a nem lakás céljára szolgáló helyiség, vagy egyéb ingatlanhasználója, hasznosítója, vagy kezelője saját maga nem látja el.
4. Képviselő-testületi, vagy pénzügyi és kerületfejlesztési bizottsági döntéssel kijelölt önkormányzati tulajdonú lakást, nem lakás céljára szolgáló helyiséget, egyéb ingatlant érintő felújítás, beruházás, bontás teljes körű – a szükséges (köz)beszerzési eljárás(ok) előkészítését és lefolytatását is magába foglaló – lebonyolítása;
5. Állami köznevelési intézmények hasznosítási, üzemeltetési feladatai, az EVIKINT Kft. által ellátott feladatok kivételével.
6. Közérdekű feladat ellátására tekintettel Képviselő-testületi döntéssel kijelölt, nem az Önkormányzat tulajdonát képező ingatlant érintő felújítás, beruházás, bontásteljes körű – a szükséges (köz)beszerzési eljárás(ok) előkészítését és lefolytatását is magába foglaló –lebonyolítása, üzemeltetése, hasznosítása;
7. **Hatósági kötelezés** alapján teljesítendő munkálatok teljes körű - a szükséges (köz)beszerzési eljárás(ok) előkészítését és lefolytatását is magába foglaló – lebonyolítása.
8. A saját tulajdonú **piacok** üzemeltetése, ezen piacok üzlethelyiségei (elárusítóhelyei) bérleti és kapcsolódó külön szolgáltatások díjainak számlázásával, a díjak beszedésével kapcsolatos feladatok ellátása;
9. Vegyes és kizárólagos tulajdonú, bealapított és megalakult **társasházakban** fennálló önkormányzati tulajdoni hányaddal összefüggő pénzügyi kötelezettségek teljesítése;
10. Az önkormányzat vagyonkataszteréhez kapcsolódó **ingatlanok analitikus nyilvántartása.**
11. Lényeges pénzügyi feltételek:
    1. A 2015. évi pénzügyi keret: Budapest Főváros VII. kerület Erzsébetváros Önkormányzata Képviselőtestületének Budapest Főváros Erzsébetváros Önkormányzata 2015. évi költségvetéséről szóló 2/2015 (II.23.) számú önkormányzati rendeletében rögzített, vonatkozó keretszámok szabad előirányzatainak erejéig vállalható kötelezettség;
    2. Az ERVA Nonprofit Zrt. a szerződés szerinti feladatainak folyamatos ellátása érdekében előlegekre jogosult, melyek mértéke nem lehet magasabb, mint a 2010.04.01. napján hatálya lépett és többször módosított Megbízási szerződésben rögzített előlegek mértéke;
    3. Az egyes feladatok ellátásáért az ERVA Nonprofit Zrt.-t jutalék illeti meg, melynek mértéke nem lehet magasabb, mint a 2010.04.01. napján hatálya lépett és többször módosított Megbízási szerződésben az egyes feladatok ellátásához rendelt jutalék mértéke;
    4. az ERVA Nonprofit Zrt. jogosult a szerződés szerinti feladatok elvégzése során felmerült szakértői költségeket (értékbecslés díja, ügyvédi díj, közjegyzői díj, a saját munkavállalók által ellátott jogi tevékenység költsége), az ingatlan-nyilvántartási eljárás igazgatás-szolgáltatási díjait, egyéb eljárási költségeket, díjakat, pályázati eljárás során felmerült hirdetési és egyéb díjakat (pl. terembérlet, őrzés-védés díja) továbbszámlázni az Önkormányzat részére.

4.

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy az ERVA Nonprofit Zrt.-vel a jelen határozat 1-3. pontjában meghatározott lényeges feltételek mellett kötendő feladatellátási szerződés elfogadására, illetve annak a jövőben szükségessé váló esetleges módosítására felhatalmazza a Pénzügyi és Kerületfejlesztési Bizottságot.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *dr. Gróza Zsolt a Vagyongazdálkodási Iroda vezetője*

*dr. Csomor Sándor az EVRA NZrt. vezérigazgatója*